বাংলাদেশ জাতীয় মহিলা ফুটবল দল
বাংলাদেশ জাতীয় মহিলা ফুটবল দল হল আন্তর্জাতিক ফুটবলে প্রতিনিধিত্ব করা বাংলাদেশের জাতীয় মহিলা ফুটবল দল। এটি মহিলা ফুটবল কমিটির তত্ত্বাবধানে বাংলাদেশ ফুটবল ফেডারেশন দ্বারা নিয়ন্ত্রিত হয়। দলটি এশীয় ফুটবল কনফেডারেশনের সদস্য এবং দলটি এখনো বিশ্বকাপ বা এএফসি মহিলা এশীয় কাপের ফাইনালে খেলার যোগ্যতা অর্জন করতে পারেনি। ২৯শে জানুয়ারি ২০১০ সালে দলটি সর্বপ্রথম নেপালের বিপক্ষে ম্যাচ খেলার মাধ্যমে আন্তর্জাতিক ফুটবলে প্রবেশ করে। প্রথমবারের মতো দক্ষিণ এশিয়ার ফুটবলের শিরোপা হিসেবে ২০২২ সাফ চ্যাম্পিয়নশিপের ট্রফি জয়ী বাংলাদেশ জাতীয় মহিলা ফুটবল দল। ১৯ সেপ্টেম্বর, ২০২২ তারিখের সাফ চ্যাম্পিয়নশিপ ফাইনালে স্বাগতিক নেপালকে ৩-১ গোলে হারায় বাংলাদেশ।